

 ประกาศเทศบาลตำบลบางจาก

 เรื่อง เจตนารมณ์การป้องกันและต่อต้านการทุจริตคอร์รัปชั่น เทศบาลตำบลบางจาก

 ……………………………………………………………

 เทศบาลตำบลบางจาก มีอุดมการณ์ในการมุ่งเสริมสร้างคุณภาพในการบริการประชาชนอย่างมีคุณธรรม โดยยึดมั่นในความรับผิดชอบต่อสังคมและมีกรอบแนวคิดยุทธศาสตร์การพัฒนาคุณธรรม จริยธรรมตลอดจนนโยบายและแนวปฏิบัติให้เคารพศักดิ์ศรีและคุณค่าความเป็นมนุษย์ ส่งเสริมคนดี มีจิตบริการ และดำเนินชีวิตพอเพียง โดยมีคุณธรรม จริยธรรมเป็นพื้นฐาน ภายใต้องค์กรธรรมาภิบาล เพื่อเป็นการตอบสนองนโยบายเทศบาลตำบลบางจาก เทศบาลจึงได้เข้าร่วมใน”แนวร่วมปฏิบัติการภาครัฐ ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบ ลงวันที่ 18 มิถุนายน 2557”

 ดังนั้น เทศบาลตำบลบางจาก จึงขอประกาศแสดงเจตนารมณ์และความมุ่งมั่นต่อต้านการทุจริตคอร์รัปชั่นทุกรูปแบบ เพื่อให้มั่นใจว่า เทศบาลตำบลบางจาก มีนโยบายการกำหนดความรับผิดชอบ

แนวปฏิบัติและข้อกำหนดในการดำเนินการที่เหมาะสม ตามเจตนารมณ์/นโยบายหัวหน้าคณะรักษาความสงบแห่งชาติ ดังนี้

 1. บริหารงานและปฏิบัติงาน ด้วยหลักธรรมาภิบาล โดยมุ่งตอบสนองความต้องการของประชาชนด้วยความถูกต้องและเป็นธรรม

 2. ปลูกฝังค่านิยม ทัศนคติให้บุคลากรในองค์กรและบุคลากรได้มีความรู้ ความสามารถยึดหลักคุณธรรมจริยธรรมและน้อมนำหลักปรัชญาเศรษฐกิจพอเพียงมาใช้ในการปฏิบัติงานและการดำรงชีวิต

 3. ส่งเสริมให้องค์กรเอกชนและภาคประชาชนได้เข้ามามีส่วนร่วมบทบาทในการรับรู้ข้อมูลข่าวสารในการดำเนินกิจการทุกรูปแบบ

 4. ยกย่องส่งเสริม “คนดีศรีตำบล”

 5. มุ่งต่อต้านและเฝ้าระวังการทุจริตคอร์รัปชั่นทุกรูปแบบ โดมีการเฝ้าระวังอย่างรัดกุม และใช้มาตรการการลงโทษขั้นสูงกับผู้ทุจริตคอร์รัปชั่นและผู้ที่เกี่ยวข้อง

 จึงประกาศให้ทราบโดยทั่วกัน

 ประกาศ ณ วันที่ 7 กรกฎาคม พ.ศ. 2557

 (นายโสภิต ชูพงศ์)

 นายกเทศมนตรีตำบลบางจาก



ประกาศเทศบาลตำบลบางจาก

เรื่อง นโยบายคุณธรรมและความโปร่งใส

 ...................................................

 ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 พระราชบัญญัติข้อมูลข่าวสารของทางราชการ พ.ศ.2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มี ธรรมาภิบาล และการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยม คุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ภาครัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ นั้น

 เทศบาลตำบลบางจาก จึงได้กำหนดนโยบายคุณธรรม และความโปร่งใสเพื่อเป็นมาตรฐาน แนวทางปฏิบัติ และค่านิยมสำหรับข้าราชการและบุคลากรขององค์กรให้ยึดถือและปฏิบัติควบคู่กับ กฎ ระเบียบ และข้อบังคับอื่นๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์สุจริต มีคุณธรรม ปราศจากการทุจริต เพื่อให้บรรลุเจตนารมณ์ดังกล่าว จึงกำหนดแนวทางให้ส่วนราชการในสังกัดเทศบาลตำบลบางจากถือปฏิบัติและดำเนินการ ดังนี้

 1 .บริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็ว ถูกต้อง เสมอภาค โปร่งใสและเป็นธรรม

 2. ปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักปรัชญาเศรษฐกิจพอเพียงมาใช้ในการปฏิบัติงานและการดำเนินชีวิต

 3. ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอนและเปิดโอกาสให้ภาคเอกชน ภาคประชาสังคม และภาคประชาชนเข้ามามีส่วนร่วมในการตรวจสอบการปฏิบัติงานโดยเปิดเผยข้อมูลข่าวสารในการดำเนินกิจกรรมทุกรูปแบบ

 4. ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต ร้องเรียน ร้องทุกข์ ผ่านศูนย์ดำรงธรรม

 5. กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

- 2 -

 จึงประกาศให้ทราบโดยทั่วกัน

 ประกาศ ณ วันที่ 27 กุมภาพันธ์ พ.ศ. 2560

 (นายโสภิต ชูพงศ์) นายกเทศมนตรีตำบลบางจาก



 ประกาศเทศบาลตำบลบางจาก

 เรื่อง นโยบายการบริหารความเสี่ยงโดยดำเนินการตามมาตรการควบคุมภายใน

 ...........................................

เทศบาลตำบลบางจาก ได้ดำเนินการบริหารความเสี่ยงมาอย่างต่อเนื่อง ซึ่งได้จัดวางระบบควบคุมภายใน โดยใช้มาตรฐานการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.2544 โดยมีวัตถุประสงค์เพื่อให้การปฏิบัติราชการของเทศบาลตำบล บางจาก บรรลุวัตถุประสงค์ของการควบคุมภายในด้านประสิทธิภาพและประสิทธิผลของการดำเนินงาน และเพื่อให้มีระบบในการบริหารความเสี่ยงอย่างเป็นรูปธรรม ลดปัจจัยเสี่ยงที่จะส่งผลกระทบต่อความสำเร็จขององค์กรให้อยู่ในระดับที่ยอมรับได้ จึงกำหนดนโยบายการบริหารความเสี่ยง ดังนี้

1 .กำหนดให้การบริหารความเสี่ยงเป็นความรับผิดชอบของพนักงานในทุกระดับชั้น ต้องดำเนินการบริหารความเสี่ยง โดยให้การดำเนินการบริหารความเสี่ยงเป็นส่วนหนึ่งของการปฏิบัติงานปกติ

2. กำหนดให้ทุกหน่วยงานมีหน้าที่รับผิดชอบ ประเมินความเสี่ยง กำหนดตัวชี้วัดความเสี่ยง แนวทางการป้องกันและบรรเทาความเสี่ยง หรือความสูญเสียที่อาจจะเกิดขึ้น ในการจัดวางระบบการควบคุมภายในและการประเมินผลการควบคุมภายใน โดยใช้มาตรฐานการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.2544

3. ให้มีการบริหารความเสี่ยงทั่วทั้งองค์กรแบบบูรณาการร่วมกัน โดยมีการจัดการและดำเนินการอย่างเป็นระบบและต่อเนื่อง สอดคล้องกับนโยบายการบริหารความเสี่ยงโดยดำเนินการตามมาตรการควบคุมภายใน

4. ให้มีการติดตาม ประเมินและรายงานผลการบริหารความเสี่ยง รวมทั้งมีการทบทวนปรับปรุงอย่างสม่ำเสมอ

5. เมื่อพบเห็นหรือรับทราบความเสี่ยงที่อาจจะมีผลกระทบต่อองค์กร จะต้องรายงานความเสี่ยงนั้นให้ผู้ที่เกี่ยงข้องรับทราบทันที และให้มีการนำเทคโนโลยีมาใช้ในการบริหารจัดการที่ดีด้วย

จึงประกาศให้ทราบโดยทั่วกัน

 ประกาศ ณ วันที่ 1 ตุลาคม พ.ศ. 2557

 (นายโสภิต ชูพงศ์)

 นายกเทศมนตรีตำบลบางจาก



 ประกาศเทศบาลตำบลบางจาก

 เรื่อง นโยบายด้านคุณธรรม จริยธรรมเทศบาลตำบลบางจาก

 .............................................

 นโยบายด้านคุณธรรม จริยธรรม เทศบาลตำบลบางจาก อำเภอเมืองนครศรีธรรมราช จังหวัดนครศรีธรรมราช มีกรอบแนวคิดยุทธศาสตร์การพัฒนาคุณธรรม จริยธรรม โดยมุ่งส่งเสริมสร้างคุณภาพบุคลากรพนักงานเทศบาลและพนักงานจ้าง ให้เคารพศักดิ์ศรีคุณค่าความเป็นมนุษย์ ส่งเสริมคนดี มีจิตบริการและดำเนินชีวิตพอเพียง โดยมีคุณธรรม จริยธรรมเป็นพื้นฐานภายใต้องค์กรธรรมาภิบาล เพื่อเป็นการตอบสนองนโยบาย เทศบาลตำบลบางจากจึงประกาศนโยบายด้านคุณธรรม จริยธรรม ดังนี้

 1. ส่งเสริมให้เจ้าหน้าที่มีคุณธรรม จริยธรรมที่ดีงามและใช้หลักธรรมในการดำเนินชีวิต

 2. สร้างทัศนคติที่ดีงามในการสืบทอดวัฒนธรรม ขนบธรรมเนียม ประเพณีที่ดีงาม

ขององค์กร

 3. ส่งเสริมน้อมนำปรัชญาเศรษฐกิจพอเพียงมานำทางชีวิต มีความขยัน ประหยัดและซื่อสัตย์

 4. การบริหารองค์กรโปร่งใส ตรวจสอบได้ บุคลากรได้รับความเป็นธรรมและเสมอภาค

 5. สร้างความสามัคคี พัฒนาและปฏิบัติตามจรรยาบรรณวิชาชีพและเครือข่ายทุกภาคส่วน

จึงประกาศให้ทราบโดยทั่วกัน

 ประกาศ ณ วันที่ 7 มกราคม พ.ศ. 2557

 (นายโสภิต ชูพงศ์)

 นายกเทศมนตรีตำบลบางจาก